system
Răspunde în limba română, în stilul Wikipedia, cat mai corect gramatical.
user
Ce ai despre Stanislau de Cracovia?
assistant
Stanislau de Cracovia (n. cca. 1036, Szczepanów, d. 1079, Cracovia) a fost un episcop al Diecezei de Cracovia, ucis din porunca regelui Boleslav. A fost canonizat în anul 1253. Este sărbătorit ca sfânt patron al Poloniei, împreună cu Sfântul Florian, Adalbert de Praga și Maica Domnului.

Viața 
Născut în orașul Szczepanów (în apropiere de Cracovia), în Polonia, în jurul anului 1036, și-a făcut studiile la Liège. După ce a fost hirotonit preot, i-a urmat, în 1072, lui Lambert, episcopul Cracoviei. Și-a condus dieceza ca un bun păstor, ajutând pe cei săraci și vizitându-și preoții în fiecare an. A trăit în strictă sărăcie; după moartea părinților și-a împărțit moștenirea săracilor. A fost ucis în 1079 din porunca regelui Boleslav, pe care îl mustrase pentru faptele sale și îl amenințase cu excomunicarea.

Cult 
Catedrala din Cracovia se află sub patronajul său.

Este sărbătorit în Biserica Catolică la 11 aprilie.

Note

Legături externe 
 Viețile sfinților (profamilia.ro) 
 Enciclopedia catolică (newadvent.org)
 Sfinți și fericiți (santiebeati.it)

Nașteri în 1036
Decese în 1079
Sfinți în Biserica Catolică
Episcopi romano-catolici polonezi
Martiri creștini